smcproject/ml-wiki-sentences huggingface dataset:
ചിത്രശാല കർഷകർ കാലികളുടെ തീറ്റയ്ക്കായി വളർത്തുന്ന അസോള പടിഞ്ഞാറൻ ആസ്ത്രേലിയയിലെ കാനിംങ് നദിയിൽ വളർന്നു നിൽക്കുന്ന അസോള അസോളയുടെ ഒരു ക്ലോസ് ഷോട്ട് അവലംബങ്ങൾ
അസോവ് കടൽ ഇംഗ്ലീഷ് വിലാസം https://ml.wikipedia.org/wiki/Sea_of_Azov
ദക്ഷിണ റഷ്യയിലെ ഒരുൾനാടൻ കടലാണ് അസോവ് കടൽ .
കരിങ്കടലിന്റെ ഒരു ശാഖയാണിതെന്നു പറയാം.
ഏകദേശം 6.4 കി.
വീതിയുള്ള കെർഷ് കടലിടുക്ക് അസോവ് കടലിനെ കരിങ്കടലുമായി ബന്ധിപ്പിക്കുന്നു.
ഡോൺ , കുബൻ എന്നീ നദികൾ ഇതിൽ പതിക്കുന്നു.
ഡോൺ നദിയിലൂടെ വന്നടിയുന്ന ഊറലുകളാൽ കടലിന്റെ ആഴം ക്രമേണ കുറയുകയാണ്.
ഏറ്റവും കൂടിയ ആഴം 14 മീറ്ററാണ്.
വിസ്തീർണം: 37,600 ച.
; നീളം: 340 കി.
ഇതിലെ ജലനിരപ്പിൽ സാരമായ വ്യതിയാനങ്ങൾ കാണാറുണ്ട്; വർധിച്ച ബാഷ്പീകരണമാണിതിനു ഹേതു.
മത്സ്യസമ്പന്നമാണ് അസോവ് കടൽ.
പൈക്, ബ്രിം, സ്റ്റർജിയൺ, ടുൽക, ഗോബി മുതലായ മത്സ്യങ്ങളാണ് അധികവും ലഭിക്കുന്നത്.
അമിതമായ മത്സ്യബന്ധനം മൂലം ഇപ്പോൾ ഈ കടലിലെ മത്സ്യശേഖരം വളരെ കുറഞ്ഞിട്ടുണ്ട്.
വിലപ്പെട്ട മത്സ്യങ്ങൾ തീരെ കുറഞ്ഞിരിക്കുന്നു.
റോസ്തോവ് ഓൺ ഡോൺ, താറൻ റോഗ്, കെർഷ് എന്നിവയാണ് അസോവ് കടലിലെ പ്രധാന തുറമുഖങ്ങൾ.
ഇതിന്റെ പടിഞ്ഞാറെ ശാഖ സിവാഷ് കടൽ എന്നറിയപ്പെടുന്നു.
References കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അസോവ് കടൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അസോസിയേറ്റഡ് പ്രസ് ഇംഗ്ലീഷ് വിലാസം https://ml.wikipedia.org/wiki/Associated_press
ലോകപ്രസിദ്ധമായ വാർത്താ ഏജൻസി ആണ് അസോസിയേറ്റഡ് പ്രസ് .
അമേരിക്കയിലെ ആദ്യത്തെ വാർത്താ ഏജൻസിയും ആണിത്.
ന്യൂയോർക്ക് നഗരത്തിലെ ആറു ദിനപത്രങ്ങൾ ചേർന്ന് 1848-ൽ ഇല്ലിനോയിയിൽ സ്ഥാപിച്ച സഹകരണപ്രസ്ഥാനം.
1900-ൽ `എ.
പി'.
എന്ന പേരിൽ അന്താരാഷ്ട്ര പ്രശസ്തി നേടി.
ദിനപത്ര പ്രസാധകരുടെ ഉടമസ്ഥതയിലും നിയന്ത്രണത്തിലും പ്രവർത്തിച്ച എ.പി.യിൽ റേഡിയോ , ടെലിവിഷൻ സ്റ്റേഷനുകൾ അസോസിയേറ്റ് അംഗത്വം സ്വീകരിച്ചു.
ലാഭേച്ഛയില്ലാതെ പ്രവർത്തിക്കുന്ന എ.പി. 1950-ൽ തെക്കെ അമേരിക്കയിലേക്കും പിന്നീട് ലോകമെമ്പാടും വ്യാപിച്ചു.
ടെലി ടൈപ്‌സെറ്റിങ്, റേഡിയോ ടെലി ടൈപ്പ്, ന്യൂസ് സർവീസ് എന്നിവ ആദ്യമായി ആരംഭിച്ച ഈ ഏജൻസിയുടെ വരിക്കാരുടെ എണ്ണം 8000-ൽ കവിയും.
എല്ലാ ലോകനഗരങ്ങളിലും എ.പി.യുടെ പ്രതിനിധികളുണ്ട് .
AP headquarters at 450 West 33rd Street, New York City
അവലംബം പുറം കണ്ണികൾ ഔദ്യോഗിക വെബ്സൈറ്റ് AP photo archive AP news Civil Rights Greensboro Archived 2012-03-26 at the Wayback Machine .
അസോസിയേറ്റഡ് രാജ്യം ഇംഗ്ലീഷ് വിലാസം https://ml.wikipedia.org/wiki/Associated_state This article is part of the Politics series Basic forms of government Power structure Chiefdom Confederation Empire Federation Hegemony Unitary state Power source Authoritarian state Autocracy Despotism Illiberal democracy Semi-authoritarian Dictatorship Totalitarianism Democracy Direct Representative Semi others Monarchy Absolute Constitutional Legalist Oligarchy Aristocracy Military junta Plutocracy Stratocracy Timocracy Theocracy Kritarchy Particracy Other Republic Anarchy Anocracy Minarchy Politics portal ക സ തി
ഒരു പരിധിവരെ രാഷ്ട്രസ്വഭാവമുള്ള ഒരു പ്രദേശവും (സാധാരണഗതിയിൽ) കൂടുതൽ വലിപ്പമുള്ളതും ശക്തവുമായ മറ്റൊരു രാജ്യവും തമ്മിലുള്ള സ്വതന്ത്ര ബന്ധത്തിലെ ചെറു കക്ഷിയെയാണ് അസോസിയേറ്റഡ് രാജ്യം എന്നു വിളിക്കുന്നത്.
സംരക്ഷിതരാജ്യം എന്ന പേരുപയോഗിക്കുന്ന തരം ബന്ധങ്ങളിൽ ഈ പേര് ബാധകമല്ല.
ഇത്തരം സ്വതന്ത്ര സഹകരണത്തിന്റെ വിശദാംസങ്ങൾ ഐക്യരാഷ്ട്രസംഘടനയുടെ പൊതുസഭയുടെ 1541 (XV) പ്രമേയത്തിലെ ആറാം തത്ത്വത്തിൽ ഉൾപ്പെടുത്തിയിട്ടുണ്ട്.
സ്വതന്ത്ര സഹകരണക്കരാറോ അസോസിയേറ്റഡ് സ്റ്റേറ്റ്‌ഹുഡ് ആക്റ്റോ ഇതിൽ ഉൾപ്പെടുന്ന രാജ്യങ്ങൾക്ക് ബാധകമായിരിക്കും.
കുക്ക് ദ്വീപുകൾ , നിയുവേ എന്നീ രാജ്യങ്ങ‌ളുടെ കാര്യത്തിൽ ഇവരുടെ സ്വതന്ത്ര സഹകരണം സംബന്ധിച്ച വിശദാംശങ്ങൾ പല രേഖകളിലായാണുള്ളത്.
ഈ രാജ്യങ്ങളുടെ ഭരണഘടനയും, 1983-ൽ ന്യൂസിലാന്റും കുക്ക് ദ്വീപുകളൂം തമ്മിൽ കൈമാറിയ കത്തുകളൂം 2001-ലെ ജോയിന്റ് സെന്റിനറി പ്രഖ്യാപനവും ഇത്തരം രേഖകളിൽ പെടുന്നു.
സ്വതന്ത്ര സഹകരണത്തിലേർപ്പെടുന്ന രാജ്യങ്ങൾക്ക് സ്വാതന്ത്ര്യമുണ്ട് എന്നും ഇല്ലെന്നും വിവരിക്കപ്പെടാറുണ്ട്.
പക്ഷേ അന്താരാഷ്ട്ര നിയമങ്ങളനുസരിച്ച് സ്വതന്ത്ര സഹകരണത്തിൽ ഏർപ്പെട്ടുവോ ഇല്ലയോ എന്നത് ഒരു രാജ്യത്തിന്റെ നിയമപരമായ നിലനിൽപ്പിനെ ബാധിക്കുന്നില്ല.
അനൗപചാരികമായി ഈ പ്രയോഗം കൂടുതൽ വ്യാപ്തിയിൽ കാണാവുന്നതാണ്.
കൊളോണിയൽ കാലത്തിനുശേഷമുള്ള ഒരു തരം പരസ്പരധാരണയോടെയുള്ള സംരക്ഷണമോ , സംരക്ഷിത രാജ്യമോ , തുല്യരല്ലാത്ത രാജ്യങ്ങൾ ചേർന്നുള്ള കോൺഫെഡറേഷനോ (പ്രത്യേകിച്ച് ദുർബലരായ രാജ്യം ശക്തമായ രാജ്യത്തിന് സാധാരണഗതിയിൽ സ്വതന്ത്രരാജ്യങ്ങൾ കൈവശം വയ്ക്കുന്ന അധികാരങ്ങളിൽ ചിലത് വിട്ടുനൽകുന്ന സ്ഥിതിയുള്ളപ്പോൾ - സാധാരണഗതിയിൽ ഇത് പഴയ കൊളോണിയൽ ശക്തിക്കായിരിക്കും) ഇത്തരം പ്രയോഗത്തിന്റെ പരിധിയിൽ വന്നേയ്ക്കാം.
ഇത്തരം ബന്ധത്തിൽ ശക്തരായ രാജ്യത്തിന് പ്രതിരോധം, വിദേശബന്ധങ്ങൾ, വിപണിയിലെ പ്രവേശനാനുമതി പോലുള്ള സാമ്പത്തികനേട്ടങ്ങൾ എന്നിവ ലഭ്യമായിരിക്കും.
ഫെഡറസിയിൽ വിദേശകാര്യത്തിലും പ്രതിരോധത്തിലുമൊഴികെ മറ്റു വിഷയങ്ങളിൽ സ്വയംഭരണം നടത്തുന്ന ഒരു യൂണിറ്റിന് അസോസിയേറ്റ് രാജ്യത്തോട് സാമ്യമുണ്ട് എന്ന് പറയാം.
പക്ഷേ അന്താരാഷ്ട്ര നിയമമനുസരിച്ച് ഇത് പൂർണ്ണമായും വ്യത്യസ്ത സാഹചര്യമാണ്.
ഫെഡറസിയിലെ യൂണിറ്റുകൾ സ്വതന്ത്ര രാജ്യങ്ങളല്ല എന്നതുതന്നെയാണ് പ്രധാന വ്യത്യാസം.
സ്വാതന്ത്ര്യം നേടാനുള്ള സാഹചര്യവും ഇത്തരം യൂണിറ്റുകൾക്കില്ല.
ഔപചാരിക ബന്ധത്തിലുള്ള രാജ്യങ്ങൾ ദുർബ്ബല കക്ഷി ബന്ധമുള്ള രാജ്യം ഏതു തലത്തിലുള്ള ബന്ധം കുക്ക് ദ്വീപുകൾ ന്യൂസിലൻഡ് , 1965 മുതൽ ന്യൂസിലന്റിന് കുക്ക് ദ്വീപുകൾക്കുവേണ്ടി വിദേശനയം രൂപീകരിക്കാനും പ്രതിരോധപ്രവർത്തനങ്ങൾ നടത്താനും സാധിക്കും.
പക്ഷേ ഇത് കുക്ക് ദ്വീപുകളുടെ ആവശ്യമനുസരിച്ചും അവരുടെ സമ്മതത്തോടെയും അവരുടെ ഉപദേശമനുസരിച്ചും മാത്രമായിരിക്കണം.
മാർഷൽ ദ്വീപുകൾ യുണൈറ്റഡ് സ്റ്റേറ്റ്സ് , 1986 മുതൽ അമേരിക്കൻ ഐക്യനാടുകൾ മാർഷൽ ദ്വീപിന് പ്രതിരോധവും ധനസഹായവും ദ്വീപുവാസികൾക്ക് അമേരിക്കൻ സാമൂഹ്യക്ഷേമ പരിപാടികളുടെ ഗുണഫലങ്ങളും നൽകുന്നുണ്ട്.
സ്വതന്ത്ര സഹകരണക്കരാറിനു കീഴിലാണിത് .
മൈക്രോനേഷ്യ ഫെഡറേറ്റഡ് സ്റ്റേറ്റ്സ് ഓഫ് മൈക്രോനേഷ്യ യുണൈറ്റഡ് സ്റ്റേറ്റ്സ് , 1986 മുതൽ അമേരിക്കൻ ഐക്യനാടുകൾ ഫെഡറേറ്റഡ് സ്റ്റേറ്റ്സ് ഓഫ് മൈക്രോനേഷ്യയ്ക്ക് പ്രതിരോധവും ധനസഹായവും ദ്വീപുവാസികൾക്ക് അമേരിക്കൻ സാമൂഹ്യക്ഷേമ പരിപാടികളുടെ ഗുണഫലങ്ങളും നൽകുന്നുണ്ട്.
നിയുവെ ന്യൂസിലൻഡ് , 1974 മുതൽ ന്യൂസിലന്റിന് നിയുവേയ്ക്കുവേണ്ടി വിദേശനയം രൂപീകരിക്കാനും പ്രതിരോധപ്രവർത്തനങ്ങൾ നടത്താനും സാധിക്കും.
പക്ഷേ ഇത് നിയുവേയുടെ ആവശ്യമനുസരിച്ചും അവരുടെ സമ്മതത്തോടെയും അവരുടെ ഉപദേശമനുസരിച്ചും മാത്രമായിരിക്കണം.
പലാവു യുണൈറ്റഡ് സ്റ്റേറ്റ്സ് , 1994 മുതൽ അമേരിക്കൻ ഐക്യനാടുകൾ പലാവുവിന് പ്രതിരോധവും ധനസഹായവും ദ്വീപുവാസികൾക്ക് അമേരിക്കൻ സാമൂഹ്യക്ഷേമ പരിപാടികളുടെ ഗുണഫലങ്ങളും നൽകുന്നുണ്ട്.
അമേരിക്കൻ ഐക്യനാടുകളുടെ ആദ്യ അസോസിയേറ്റഡ് രാജ്യമായിരുന്നത് കോമൺവെൽത്ത് ഓഫ് ഫിലിപ്പീൻസ് ആയിരുന്നു.
1935-1946 കാലഘട്ടത്തിൽ ഈ രാജ്യത്തിന്റെ വിദേശബന്ധങ്ങളും സൈനിക കാര്യങ്ങളും കൈകാര്യം ചെയ്തിരുന്നത് അമേരിക്കൻ ഐക്യനാടുകളായിരുന്നു.
പക്ഷേ ഭരണഘടനയനുസരിച്ച് ഈ രാജ്യം പ്രത്യേക നിലനിൽപ്പുള്ളതും ആഭ്യന്തരകാര്യങ്ങളുടെ നടത്തിപ്പിൽ സ്വാതന്ത്ര്യമുള്ളതുമായിരുന്നു.
ഫെഡറേറ്റഡ് സ്റ്റേറ്റ്സ് ഓഫ് മൈക്രോനേഷ്യ (1986 മുതൽ), മാർഷൽ ദ്വീപുകൾ (1986 മുതൽ), പലാവു (1994 മുതൽ) എന്നിവ സ്വതന്ത്ര സഹകരണക്കരാറിലൂടെ അമേരിക്കയുമായി ബന്ധം സ്ഥാപിച്ചിട്ടുണ്ട്.
ഈ രാജ്യങ്ങൾക്ക് അന്താരാഷ്ട്രതലത്തിൽ പരമാധികാരവും അവരുടെ ഭൂപ്രദേശങ്ങൾക്കുമേൽ നിയന്ത്രണവുമുണ്ടെങ്കിലും ഈ രാജ്യങ്ങളിലെ ഭരണകൂടങ്ങൾ അമേരിക്കയ്ക്ക് പ്രതിരോധമേഖലയുടെ നിയന്ത്രണം നൽകിയിട്ടുണ്ട്.
അമേരിക്കൻ ഫെഡറൽ ഭരണകൂടം ഈ രാജ്യങ്ങൾക്ക് ധനസഹായം നൽകുകയും ഈ പ്രദേശങ്ങളിലെ ജനങ്ങൾക്ക് സാമൂഹിക പദ്ധതികളുടെ പ്രയോജനം നൽകുകയും ചെയ്യുന്നു.
ഇവിടങ്ങളിൽ അമേരിക്കയുടെ തന്ത്രപ്രധാനമായ സൈനികത്താവളങ്ങൾ നിലനിർത്താൻ സാധിക്കുന്നു എന്നതാണ് അമേരിക്കയ്ക്ക് ഈ ഇടപാടിൽ നിന്നുള്ള ഗുണം.
കുക്ക് ദ്വീപുകൾ, നിയുവേ എന്നീ രാജ്യങ്ങൾക്ക് "സ്വതന്ത്ര സഹകരണത്തിനുള്ളിൽ സ്വന്തം ഭരണം" എന്ന സ്ഥാനമുണ്ട്.
ന്യൂസിലാന്റിന് ഈ രാജ്യങ്ങളെ ബാധിക്കുന്ന നിയമങ്ങൾ നടപ്പാക്കുവാൻ സാധിക്കുകയില്ല.
ചില സാഹചര്യങ്ങളിൽ ഈ രാജ്യങ്ങളെ പരമാധികാര രാജ്യങ്ങൾ എന്നുതന്നെ കണക്കാക്കാവുന്നതാണ്.
വിദേശബന്ധങ്ങളുടെ കാര്യത്തിൽ രണ്ടു രാജ്യങ്ങളും പരമാധികാര രാജ്യങ്ങളെപ്പോലെയാണ് ഇടപെടലുകൾ നടത്തുന്നത്.
ഐക്യരാഷ്ട്രസംഘടനയുടെ ഉടമ്പടികളിലും സംഘടനകളിലും ഒരു രാജ്യം എന്ന നിലയ്ക്ക് പ്രവേശിക്കുവാൻ ഈ രാജ്യങ്ങൾക്ക് സാധിക്കും.
ഈ രാജ്യങ്ങളെ ഭരണഘടനാപരമായി പരമാധികാരമുള്ള രാജ്യങ്ങളായി ന്യൂസിലാന്റ് കണക്കാക്കുന്നില്ല.
ഇവർ ന്യൂസിലാന്റ് പൗരത്വം തുടർന്നും ഉപയോഗിക്കുന്നതാണ് ഇതിനു കാരണം.
ഈ രണ്ടു രാജ്യങ്ങളും സ്വന്തം പൗരത്വവും കുടിയേറ്റസംവിധാനങ്ങളും രൂപപ്പെടുത്തിയിട്ടുണ്ട്.
ടോക്‌ലവ് ( ന്യൂസിലന്റിനെ ആശ്രയിക്കുന്ന ഒരു രാജ്യം ) ന്യൂസിലാന്റുമായി സ്വതന്ത്ര സഹകരണത്തിലുള്ള മൂന്നാമത്തെ രാജ്യമാകണോ അതോ ന്യൂസിലന്റിന്റെ ഭാഗമായി തുടരണോ എന്ന് നിർണ്ണയിക്കാൻ 2006 ഫെബ്രുവരിയിൽ ഒരു റെഫറണ്ടം നടത്തുകയുണ്ടായി .
ഭൂരിപക്ഷം പേരും സ്വതന്ത്ര സഹകരണം വേണം എന്ന് വോട്ടു ചെയ്തുവെങ്കിലും ആവശ്യമുള്ള മൂന്നിൽ രണ്ട് ഭൂരിപക്ഷം ലഭിക്കാത്തതിനാൽ നിലവിലുള്ള സ്ഥിതി തുടരുകയാണ്.
ഐക്യരാഷ്ട്രസംഘടനയുടെ മേൽനോട്ടത്തിൽ 2007-ൽ തിരഞ്ഞെടുപ്പു നടന്നുവെങ്കിലും സമാനമായ ഫലമാണ് ലഭിച്ചത്.
16 വോട്ടുകൂടി ലഭിച്ചിരുന്നുവെങ്കിൽ ഈ രാജ്യവും സ്വതന്ത്ര സഹകരണത്തിലേയ്ക്കു നീങ്ങിയേനെ.
സമാനമായ മറ്റു ബന്ധങ്ങൾ
ഒരു രാഷ്ട്രീയ അസ്തിത്വത്തിനുമേൽ മറ്റൊരു രാജ്യത്തിന് അധികാരമുള്ള മറ്റു സാഹചര്യങ്ങളുണ്ട്.
പ്രത്യേക രാഷ്ട്രീയ സംവിധാനവും സ്വയംഭരണവുമുള്ള പരാശ്രയ ഭൂവിഭാഗങ്ങൾ ഇതിനുദാഹരണമാണ്.
ഇത്തരം പ്രദേശങ്ങൾക്ക് പരമാധികാരമുണ്ടാകില്ല.
ചില സഹകരണ ഉടമ്പടികളിലൂടെ ചില പരമാധികാര രാജ്യങ്ങൾ കുറച്ച് അധികാരം മറ്റു രാജ്യങ്ങൾക്ക് നൽകാറുണ്ട്.
സാധാരണഗതിയിൽ വിദേശകാര്യവും പ്രതിരോധവുമാണ് ഇത്തരത്തിൽ നൽകുന്നത്.
മറ്റു രാജ്യങ്ങൾക്ക് അധീശാധികാരം നൽകിയിട്ടുള്ള രാജ്യങ്ങൾ ദുർബല കക്ഷി അസോസിയേറ്റ് ചെയ്ത രാജ്യങ്ങൾ ഏതു തലത്തിലെ ബന്ധം ഉണ്ടെന്നത് അൻഡോറ സ്പെയിൻ , ഫ്രാൻസ് , 1278 മുതൽ അൻഡോറയുടെ പ്രതിരോധത്തിന്റെ ചുമതല സ്പെയിൻ, ഫ്രാൻസ് എന്നീ രാജ്യങ്ങൾക്കാണ്.
കിരീബാസ് ഓസ്ട്രേലിയ , ന്യൂസിലൻഡ് കിരിബാസ് എന്ന രാജ്യത്തിന് സൈന്യമില്ല.
പ്രതിരോധം ഓസ്ട്രേലിയ, ന്യൂസിലാന്റ് എന്നീ രാജ്യങ്ങളുടെ ചുമതലയാണ്.
ലിച്ചൻസ്റ്റൈൻ സ്വിറ്റ്സർലാന്റ് , 1923 മുതൽ അന്താരാഷ്ട്രതലത്തിൽ ലിച്റ്റൻസ്റ്റീനിനെ പ്രതിനിധീകരിക്കുന്നത് രാജ്യ‌ത്തലവനാണെങ്കിലും ഈ രാജ്യത്തിന്റെ നയതന്ത്രബന്ധങ്ങൾ ഭൂരിഭാഗവും സ്വിറ്റ്സർലാന്റ് ഏറ്റെടുത്തിട്ടുണ്ട്.
ഈ രാജ്യത്തിന് സൈന്യമില്ല.
Monaco ഫ്രാൻസ് , 1814 മുതൽ മൊണാക്കോ എന്ന രാജ്യത്തിന്റെ സ്വാതന്ത്ര്യവും പരമാധികാരവും സംരക്ഷിക്കാം എന്ന് ഫ്രാൻസ് ഉറപ്പുനൽകിയിട്ടുണ്ട്.
തങ്ങളുടെ പരമാധികാരം ഫ്രാൻസിന്റെ താല്പര്യങ്ങൾക്കനുസരിച്ച് ഉപയോഗിക്കാമെന്ന് മൊണാക്കോ ഫ്രാൻസിന് തിരികെ ഉറപ്പുനൽകിയിട്ടുമുണ്ട്.
1919-ലെ വാഴ്സൈൽ ഉടമ്പടിയിൽ ഇത് ആവർത്തിച്ചുറപ്പിച്ചിട്ടുണ്ട്.
നൗറു ഓസ്ട്രേലിയ , 1968 മുതൽ നൗറുവിന് സൈന്യമില്ലെങ്കിലും അനൗപചാരികമായി ഓസ്ട്രേലിയ ഈ രാജ്യത്തിന്റെ സംരക്ഷണച്ചുമതല ഏറ്റെടുത്തിട്ടുണ്ട്.
സമോവ ന്യൂസിലൻഡ് സമോവയ്ക്ക് സ്ഥിര സൈന്യമില്ല.
ഈ രാജ്യത്തിന് ന്യൂസിലന്റ് ഒരു അനൗപചാരിക ഉടമ്പടി പ്രകാരം സംരക്ഷണം നൽകുന്നുണ്ട്.
San Marino ഇറ്റലി സാൻ മറിനോയുടെ സംരക്ഷണച്ചുമതല ഇറ്റലിക്കാണ്.
വത്തിക്കാൻ നഗരം സ്വിറ്റ്സർലാന്റ് , 1506 മുതലും ഇറ്റലി , 1929 മുതലും ലാറ്ററൻ ഉടമ്പടി പ്രകാരം വത്തിക്കാൻ പൗരത്വം നഷ്ടപ്പെടുകയും മറ്റൊരു രാജ്യത്തിന്റെ പൗരത്വമില്ലാതിരിക്കുകയും ചെയ്യുന്ന എല്ലാവരും യാന്ത്രികമായി ഇറ്റാലിയൻ പൗരന്മാരായി മാറും.
വത്തിക്കാൻ സിറ്റിയുടെ സൈനിക സംരക്ഷണം നൽകുന്നത് ഇറ്റലിയാണ്.
ഇറ്റലി ഇതിനായി ഉപയോഗിക്കുന്നത് ജൂലിയസ് രണ്ടാമൻ മാർപ്പാപ്പ ആരംഭിച്ച സ്വിസ് ഗാർഡ് എന്ന സൈനികവിഭാഗത്തെയാണ്.
സ്വിറ്റ്സർലാന്റാണ് മാർപ്പാപ്പയുടെ അംഗരക്ഷകരായ ഈ സൈനികരെ നൽകുന്നത്.
ഹിമാലയത്തിലെ ബുദ്ധമതവിശ്വാസമുള്ളതും രാജഭരണം നിലനി‌ൽക്കുന്നതുമായ ഭൂട്ടാൻ എന്ന രാജ്യത്തിന്റെ വിദേശനയം ഭാഗികമായി നടപ്പിലാക്കുന്നത് ഇന്ത്യയാണ് (1949 മുതൽ 2007 വരെ. ) ഒരർത്ഥത്തിൽ ഇന്ത്യ ബ്രിട്ടീഷ് കോളനി ഭരണാധികാരികളുടെ സംരക്ഷണജോലി ഏറ്റെടുക്കുകയായിരുന്നു.
ഇത് ഒരു അയഞ്ഞ സഹകരണമായി കണക്കാക്കാവുന്നതാണ്.
ഭൂട്ടാൻ ഭരണഘടനാപരമായി സ്വതന്ത്രമായ രാജ്യമാണ്.
ഇന്ത്യയുമായി ലയിക്കുന്നതിനു മുൻപ് (1947–1975) ഇത്തരമൊരു ബന്ധം സിക്കിമുമായും നിലനിന്നിരുന്നു .
ഇപ്പോൾ സിക്കിം ഇന്ത്യയുടെ ഭാഗമായ ഒരു സംസ്ഥാനമാണ്.
റിപ്പബ്ലിക് ഓഫ് ടാടാർസ്ഥാനിലെ (1990–2000) ഒരു നിയമം, റഷ്യൻ ഫെഡറേഷനും ഈ രാജ്യവും തമ്മിലുള്ള ഒരു ഉടമ്പടി (ട്രീറ്റി ഓഫ് മ്യൂച്വ്ല് ഡെലിഗേഷൻ ഓഫ് പ്ലെനിപൊട്ടൻഷ്യറീസ്1994), എന്നിവ പ്രകാരം 1994 മുതൽ 2000 വരെ ടാടാർസ്ഥാൻ അന്താരാഷ്ട്ര നിയമമനുസരിച്ച് ഒരു പരമാധികാര രാഷ്ട്രമായി കണക്കാക്കപ്പെട്ടിരുന്നെങ്കിലും റഷ്യയുമായി അസോസിയേഷനിലായിരുന്നു.
അബ്ഘാസിയ , ട്രാൻസ്നിസ്ട്രിയ (യു.എസ്.എസ്.ആറിന്റെ ഭാഗമായ ജോർജ്ജിയ , മോൾഡോവ എന്നിവയിൽ നിന്ന് വിഘടിച്ച ഭാഗികമായ അംഗീകാരം മാത്രം ലഭിച്ച സ്വയം പ്രഖ്യാപിത റിപ്പബ്ലിക്കുകൾ ) എന്നീ രാജ്യങ്ങൾ അവരുടെ സ്വാതന്ത്ര്യത്തിനുശേഷം റഷ്യൻ ഫെഡറേഷനുമായി ലയിക്കാനാണ് ഉദ്ദേശിച്ചിരുന്നത്.
ട്രാൻസ്നിസ്ട്രിയയിൽ 2006 സെപ്റ്റംബറിൽ ഇതിനായി ഒരു അഭിപ്രായവോട്ടെടുപ്പ് നടക്കുകയുണ്ടായി.
ഇതിൽ 97% ജനങ്ങൾ മോൾഡോവയിൽ നിന്ന് സ്വാതന്ത്ര്യം നേടണമെന്നും "ഭാവിയിൽ റഷ്യയുമായി സ്വതന്ത്ര സഹകരണത്തിലേർപ്പെടണമെന്നും" അഭിപ്രായപ്പെട്ടു.
ഈ റെഫറണ്ടത്തിന്റെ ഫലം അന്താരാഷ്ട്രതലത്തിൽ അംഗീകരിക്കപ്പെട്ടിട്ടില്ല.
പഴയ കോമൺ‌വെൽത്ത് അസോസിയേറ്റഡ് രാജ്യങ്ങൾ
ബ്രിട്ടൺ , ആറ് വെസ്റ്റ് ഇൻഡീസ് അസോസിയേറ്റഡ് രാജ്യങ്ങൾ എന്നിവർ തമ്മിൽ 1967-ലെ അസോസിയേറ്റഡ് സ്റ്റേറ്റ്‌ഹുഡ് ആക്റ്റ് പ്രകാരം ഒരു ഔപചാരിക സഹകരണം നിലനിന്നിരുന്നു.
കരീബിയനിലെ പഴയ ബ്രിട്ടീഷ് കോളനികളായ ആന്റിഗ്വ (1967–1981), ഡൊമിനിക്ക (1967–1978), ഗ്രെനഡ (1967–1974), സെയിന്റ് ക്രിസ്റ്റഫർ-നെവിസ്-ആൻ‌)ഗ്വില്ല (1967–1983), സെയിന്റ് ലൂസിയ (1967–1979), സെയിന്റ് വിൻസെന്റ് (1969–1979) എന്നിവയായിരുന്നു ഈ രാജ്യങ്ങൾ.
ഈ സംവിധാനമനുസരിച്ച് എല്ലാ രാജ്യങ്ങൾക്കും തങ്ങളുടെ ഭരണഘടനയ്ക്കുമേൽ പൂർണ്ണാധികാരമുണ്ടായിരുന്നു.
അക്യരാഷ്ട്രസംഘടനാ ചാർട്ടർ , പൊതുസഭാപ്രമേയങ്ങൾ എന്നിവയനുസരിച്ച് ഈ രാജ്യങ്ങൾക്ക് പൂർണ്ണ പരമാധികാരമുണ്ടോ എന്ന് ഐക്യരാഷ്ട്രസംഘടന നിർണ്ണയിച്ചിരുന്നില്ല.
അസോസിയേറ്റ് രാജ്യമായി കുറച്ചു വർഷങ്ങൾക്കുശേഷം ഈ രാജ്യങ്ങൾ പൂർണ്ണ സ്വാതന്ത്ര്യം ആവശ്യപ്പെടുകയും അത് നൽകപ്പെടുകയുമായിരുന്നു.
ആൻഗ്വില്ല സെയിന്റ് കിറ്റ്സ്-നീവസ്-ആൻഗ്വില്ല യൂണിയനിൽ നിലനിന്നുകൊണ്ട് ബ്രിട്ടന്റെ അധീനപ്രദേശമായി തുടരുന്നുണ്ട്.
ഇതും കാണുക അസോസിയേറ്റഡ് സ്റ്റേറ്റ്‌ഹുഡ് ആക്റ്റ് 1967 കംപാക്റ്റ് ഓഫ് ഫ്രീ അസോസിയേഷൻ അധീശാധികാരം കോൺസ്റ്റിറ്റുവന്റ് രാജ്യം ഡൊമീനിയൺ കോമൺവെൽത്ത് റെലം ക്രൗൺ ഡിപ്പൻഡൻസി ഫെഡറസി അവലംബം
അങ്കിത് ശർമ്മ (കായിക താരം) ഇംഗ്ലീഷ് വിലാസം https://ml.wikipedia.org/wiki/Ankit_Sharma_(athlete)
ഒരു ഇന്ത്യൻ കായിക താരമാണ് അങ്കിത് ശർമ്മ (ജനനം 20 ജൂലൈ 1992).
ലോംങ്ങ്  ജംപ് ഇനത്തിൽ മത്സരിക്കുന്ന ഇദ്ദേഹത്തിന്റെ പേരിലാണ് ദേശീയ റെക്കോർഡായ 8.19 മീറ്റർ.
2016 റിയോ ഒളിമ്പിക്സിൽ പങ്കെടുത്തിട്ടുണ്ട് അവലംബം
അങ്കിൾ സാം ഇംഗ്ലീഷ് വിലാസം https://ml.wikipedia.org/wiki/Uncle_Sam
അമേരിക്കൻ ഐക്യനാടുകളുടെ മനുഷ്യരൂപത്തിലുള്ള കാർട്ടൂൺ ചിത്രത്തിന്റെ പേരാണ് അങ്കിൾ സാം .
നരച്ചു വെളുത്ത മുടിയും താടിമീ‍ശയുമുള്ളൊരു വൃദ്ധൻ അമേരിക്കൻ ദേശീയ പതാകകൊണ്ട് തുന്നിയ വസ്ത്രങ്ങൾ അണിഞ്ഞുകൊണ്ട് നിൽക്കുന്ന ജനപ്രീതി നേടിയ ഈ കാർട്ടൂൺ രൂപത്തിന് അമേരിക്കയുടെ മുൻ പ്രസിഡന്റായ ആണ്ട്രൂ ജാക്സണിനോട് രൂപസാദൃശ്യമുണ്ട്.
1812 -ലെ യുദ്ധത്തിൽ അമേരിക്കൻ സൈന്യത്തിന് കാളയിറച്ചി വില്പന നടത്തിയ ന്യൂയോർക്കുകാരനായ “അങ്കിൾ സാം” വിൽ‌സൺ എന്നയാളിന്റെ പേരിൽ നിന്നാണീ‍ നാമം ഉണ്ടായതെന്ന് കരുതപ്പെടുന്നു.
അമേരിക്കൻ ഗവൺമെന്റിന്റെ വസ്തുവകകളിൻമേൽ അടയാളപ്പെടുത്താറുള്ള യു.എസ്. (U.S.) എന്ന അക്ഷരങ്ങളിൽ നിന്നാണ് 'അങ്കിൾ സാം' ഉദ്ഭവിച്ചത് എന്നും ഒരു വാദമുണ്ട് .
കപ്പൽതർക്കങ്ങളെ അടിസ്ഥാനമാക്കി 1812-ൽ ബ്രിട്ടനും അമേരിക്കയുമായി യുദ്ധം തുടങ്ങി.
യുദ്ധത്തിൽ സൈന്യത്തിനുവേണ്ട സാധനങ്ങൾ സംഭരിക്കുന്നതിനും, അവ 'ട്രോയ്' എന്ന സ്ഥലത്ത് എത്തിക്കുന്നതിനും അമേരിക്കൻ ഗവൺമെന്റ് സാമുവൽ വിൽസൺ എന്നയാളെ ഇൻസ്പെക്ടറായി നിയമിച്ചു.
ബന്ധുക്കളും സ്നേഹിതരും വിൽസണെ അങ്കിൾ സാം എന്ന് വിളിച്ചിരുന്നു.
യുദ്ധസാമഗ്രികൾ അടക്കംചെയ്ത പെട്ടികളിൽ, സാധനങ്ങൾ കൊടുത്തുവന്നിരുന്ന കോൺട്രാക്ടറായ എൽബർട് ആന്റേഴ്സന്റെയും അമേരിക്കയുടെയും ആദ്യക്ഷരങ്ങളായ 'ഇ.എ.' എന്നും 'യു.എസ്.' എന്നും അടയാളപ്പെടുത്തിയിരുന്നു. 'ഇ.എ.', യു.എസ്. എന്നതിന്റെ അർഥമെന്തെന്ന ചോദ്യത്തിന് എൽബർട് ആന്റേഴ്സൺ, അങ്കിൾ സാം എന്നായിരിക്കുമെന്ന് ആരോ മറുപടി പറഞ്ഞു.
പറഞ്ഞും കേട്ടും ഇത് രാജ്യമൊട്ടാകെ പ്രചരിച്ചു.
അങ്ങനെ അമേരിക്കയ്ക്ക് 'അങ്കിൾ സാം' എന്ന പേരുണ്ടായി.1812-ലെ യുദ്ധത്തെ ന്യൂ ഇംഗ്ളണ്ടിലെ ഒരു നല്ല വിഭാഗം ആളുകൾ എതിർത്തിരുന്നു.
ന്യൂഇംഗ്ളണ്ടിലെ രാഷ്ട്രീയപ്രവർത്തകരും പത്രങ്ങളും പുച്ഛത്തോടെ അമേരിക്കയെ 'അങ്കിൾ സാം' എന്നു വിളിച്ചിരുന്നു.
സൈനികരുടെ കുപ്പായങ്ങളിലും ഗവൺമെന്റ് വസ്തുവകകളിലും യുണൈറ്റഡ് സ്റ്റേറ്റ്സ് എന്നു സൂചിപ്പിക്കുന്ന യു.എസ്. എന്ന അക്ഷരങ്ങൾ അടയാളപ്പെടുത്തിയിരുന്നു.
യു.എസ്. എന്ന അക്ഷരങ്ങൾക്ക് വിശദീകരണമായി 'അങ്കിൾ സാം' ഉപയോഗിച്ചുവന്നു.
പരിഹാസത്തോടെയാണ് 'അങ്കിൾ സാം' എന്നു പറഞ്ഞുവന്നിരുന്നതെങ്കിലും പില്ക്കാലത്ത് ആ വിവക്ഷ തേഞ്ഞുമാഞ്ഞുപോയി.
ഇന്ന് അത് സ്നേഹനിർഭരമായ ഒരു പേരായിപ്പോലും ഉപയോഗിക്കാറുണ്ട്.
അമേരിക്കൻ ദേശീയപതാകയിലെപ്പോലെ വരകളും നക്ഷത്രങ്ങളുമുള്ള കുപ്പായമിട്ട്, നീണ്ട താടിമീശയോടെ നില്ക്കുന്ന ഉയരംകൂടിയ ഒരാളായാണ് അങ്കിൾ സാം ചിത്രീകരിക്കപ്പെടുക.
അവലംബം ↑ http://www.loc.gov/exhibits/treasures/trm015.html
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അങ്കിൾ സാം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അങ്കിതവും അനങ്കിതവും ഇംഗ്ലീഷ് വിലാസം https://ml.wikipedia.org/wiki/Markedness
അടിസ്ഥാനപരമായ ദ്വന്ദ്വപ്രതിയോഗങ്ങളിൽ ‍(ബൈനറി ഓപ്പോസിഷൻ) റോമൻ യാക്കോബ്സൺ ആരോപിച്ച ഒരു സവിശേഷസ്വഭാവമാണ് അങ്കിതവും അനങ്കിതവും(marked/unmarked).
യാക്കോബ്സന്റെ ഈ അങ്കിത തത്ത്വത്തെ ലെവിസ്ട്രോസും ബാർത്തും സംസ്കാരപഠനത്തിന്റെ ആധാരമായി വികസിപ്പിച്ചു.
സ്ത്രീവാദികൾ തങ്ങളുടെ വിശകലനങ്ങൾക്കായി ഈ പരികല്പനയെ ഉപയോഗപ്പെടുത്തുകയുണ്ടായി അവലംബം
അങ്കിൾ (ചലച്ചിത്രം) ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
ഗിരീഷ് ദാമോദർ സംവിധാനം ചെയ്‌ത് എസ്‌ജെ ഫിലിംസിന്റെ ബാനറിൽ ജോയ് മാത്യുവും സജയ് സെബാസ്‌റ്റ്യനും ചേർന്ന് നിർമ്മിച്ച 2018 -ലെ ഇന്ത്യൻ മലയാളം -ഭാഷാ ഡ്രാമ ത്രില്ലർ ചിത്രമാണ് അങ്കിൾ .
ഇതിൽ മമ്മൂട്ടിയും കാർത്തിക മുരളീധരനും പ്രധാന വേഷങ്ങളിൽ അഭിനയിക്കുമ്പോൾ ജോയ് മാത്യു , മുത്തുമണി എന്നിവർ സഹകഥാപാത്രങ്ങളെ അവതരിപ്പിക്കുന്നു.
കോളേജിലെ അപകടകരമായ സമരങ്ങൾ കാരണം ഊട്ടി കോളേജിലെ വിദ്യാർത്ഥിനിയായ ശ്രുതി കോഴിക്കോട്ടെ വീട്ടിലേക്ക് മടങ്ങാൻ നിർബന്ധിതയാകുന്നു.
യാദൃശ്ചികമായി, അവൾ അവളുടെ പിതാവിന്റെ കുടുംബ സുഹൃത്തായ കൃഷ്ണകുമാറിനെ (കെകെ) കണ്ടുമുട്ടുന്നു.
അയാൾ അവൾക്ക് വീട്ടിലേക്ക് ഒരു സവാരി വാഗ്ദാനം ചെയ്യുന്നു.
സുരക്ഷിതമായ മറ്റ് മാർഗങ്ങളില്ലാത്തതിനാൽ അവൾ മനസ്സില്ലാമനസ്സോടെ ഈ ഓഫർ സ്വീകരിക്കുന്നു.
6 മണിക്കൂർ യാത്രയ്ക്കിടയിൽ, ശ്രുതി അയാളെ സ്നേഹത്തോടെ "അങ്കിൾ" എന്ന് വിളിക്കുന്നു.
കെ.കെ.യും ശ്രുതിയും പാട്ട് കേൾക്കുകയും കഥകൾ പറയുകയും പ്രകൃതിദൃശ്യങ്ങൾ നോക്കുകയും ചെയ്യുന്നു.
എന്നിരുന്നാലും, യാത്രയിലുടനീളം കെകെ സംശയാസ്പദമായ കോളുകൾ ചെയ്യുകയും സംശയാസ്പദമായ ആളുകളുമായി സംസാരിക്കുകയും ചെയ്യുന്നു, ഇത് ശ്രുതിയുടെ സുരക്ഷയിൽ വിട്ടുവീഴ്ച ചെയ്യപ്പെടുമെന്ന് പ്രേക്ഷകരെ വിശ്വസിപ്പിക്കുന്നു.
വീട്ടിൽ തിരിച്ചെത്തിയ അവളുടെ പിതാവ് വിഷമിക്കുന്നത് മനസ്സിലാക്കാവുന്നതേയുള്ളൂ, മാത്രമല്ല താൻ വിചാരിച്ചതുപോലെ ഒരു ബാച്ചിലറായ കെകെയെ തനിക്ക് അറിയില്ലെന്ന് അയാൾ ഭയപ്പെടുന്നു.
എന്നിരുന്നാലും, ശ്രുതിയും കെകെയും പതിവായി വീട്ടിലേക്ക് വിളിക്കുകയും ഫോണിൽ സന്തോഷിക്കുകയും ചെയ്യുന്നതിനാൽ ശ്രുതിക്ക് കുഴപ്പമില്ലെന്ന് അവളുടെ അമ്മ അച്ഛനെ ബോധ്യപ്പെടുത്തുന്നു.
കെ.കെ.യും ശ്രുതിയും രാത്രി ഒരു തമിഴന്റെ വീട്ടിൽ താമസിക്കുകയും അവിടെ കെ.കെ.ക്ക് ഒരു കുപ്പി മദ്യം നൽകുകയും ശ്രുതിയുടെ ഫോൺ എടുക്കുകയും ചെയ്യുമ്പോൾ ഈ ഭയം വർദ്ധിക്കുന്നു.
എന്നിരുന്നാലും, മോശമായ ഒന്നും സംഭവിക്കുന്നില്ല; വാസ്തവത്തിൽ, ആതിഥേയ കുടുംബം ശ്രുതിയെ നന്നായി പരിപാലിക്കുകയും അവളുടെ ഫോൺ പൂർണ്ണമായി ചാർജ് ചെയ്യുകയും ചെയ്യുന്നു.
തമിഴർ ഗ്രാമത്തിലെ നേതാക്കളാണെന്നും തനിക്ക് വിഷമിക്കേണ്ട കാര്യമില്ലെന്നും കെകെ ശ്രുതിയോട് പറഞ്ഞു.
അതിനിടെ, യാത്രയിലുടനീളം കെകെയുടെ കാർ ടെയിൽഗേറ്റ് ചെയ്യാൻ ശ്രുതിയുടെ അച്ഛൻ അവളുടെ സുഹൃത്ത് സാമിനെ അയച്ചു.
ശ്രുതി ഇത് കണ്ടെത്തുകയും സാമിനെ അവരോടൊപ്പം സവാരി ചെയ്യാൻ ക്ഷണിക്കുകയും ചെയ്യുന്നു.
കാറിൽ നിറച്ച ശേഷം കെകെ സാമിനെ യാത്രയാക്കുമ്പോൾ ഈ ഭയം ഉച്ചസ്ഥായിയിലാകുന്നു.
ഇപ്പോൾ, ശ്രുതി കൂടുതൽ വിഷമിക്കുകയും പതിവായി വീട്ടിലേക്ക് വിളിക്കുകയും ചെയ്യുന്നു.
കേരള-തമിഴ്നാട് അതിർത്തി കടന്ന്, കെകെ തന്റെ പോക്കറ്റിൽ നിന്ന്, സാമിന്റെ ബാഗിൽ നിന്ന് കൊക്കെയ്ൻ പോലെ തോന്നിക്കുന്ന ഒരു സഞ്ചി പുറത്തെടുക്കുന്നു.
അയാൾ അത് ശ്രുതിയെ കാണിച്ച് സാമിനെ ഒഴിവാക്കിയത് എന്തിനാണെന്ന് വിശദീകരിക്കുന്നു.
ഇതിനുശേഷം, ശ്രുതിക്ക് രുചിക്കാൻ തമിഴരിൽ നിന്ന് ലഭിച്ച മദ്യത്തിൽ നിന്ന് കുറച്ച് കെകെ വാഗ്ദാനം ചെയ്യുന്നു.
ശ്രുതി ആദ്യം വിഷമിക്കുന്നു, പക്ഷേ "മദ്യം" യഥാർത്ഥത്തിൽ അപൂർവ തേനാണെന്ന് അവൾ കണ്ടെത്തി, അത് അവളുടെ അമ്മ കെകെയോട് കൊണ്ടുവരാൻ ആവശ്യപ്പെട്ടു.
ഇപ്പോഴിതാ, തന്റെ ജീവിതം മുഴുവൻ ഈ അങ്കിളിനെ വിശ്വസിച്ച് ഏൽപ്പിക്കാൻ തനിക്ക് കഴിയുമെന്ന് ശ്രുതി തിരിച്ചറിയുന്നു.
ആഘോഷിക്കാൻ, കെകെ ശ്രുതിയെ അവളുടെ മാതാപിതാക്കളുടെ അനുവാദത്തോടെ ഒരു പ്രത്യേക തടാകത്തിലേക്ക് കൊണ്ടുപോകുന്നു.
ഇരുവരും ഒരുമിച്ച് സെൽഫിയെടുക്കുമ്പോൾ ഗ്രാമവാസികൾ പിടിക്കപ്പെടുന്നു, അവർ ഒത്തുതീർപ്പ് സാഹചര്യത്തിലാണെന്ന് തെറ്റായ ധാരണയിൽ പോലീസിൽ അറിയിക്കുന്നു.
ശ്രുതിയുടെ മാതാപിതാക്കൾ സ്‌റ്റേഷനിലെത്തി, അവൾ ഒരു വിശ്വസ്തനായ പരിചാരകന്റെ കൈയിലാണെന്ന് ഉദ്യോഗസ്ഥനെയും നാട്ടുകാരെയും ബോധ്യപ്പെടുത്തുന്നു.
ഈ പരീക്ഷണത്തിന്റെ നല്ല ഫലം ശ്രുതിയുടെ മാതാപിതാക്കളുടെ കെകെയിലുള്ള വിശ്വാസം ഊട്ടിയുറപ്പിക്കുന്നു.
അവസാന രംഗം വിഡ്ഢിത്തമായി തോന്നാമെങ്കിലും, ഇത് ഇന്ന് ഇന്ത്യയിൽ പ്രചാരത്തിലുള്ള ഒരു യഥാർത്ഥ പ്രശ്നമാണ്, ഈ ചിത്രം അത് പരിഹരിക്കാൻ ശ്രമിക്കുന്നു.
അഭിനേതാക്കൾ കെ കെ എന്നറിയപ്പെടുന്ന കൃഷ്ണകുമാറായി മമ്മൂട്ടി ശ്രുതിയുടെ അച്ഛൻ വിജയനായി ജോയ് മാത്യു ശ്രുതിയായി കാർത്തിക മുരളീധരൻ ശ്രുതിയുടെ അമ്മ ലക്ഷ്മിയായി മുത്തുമണി വിശ്വനായി സുരേഷ് കൃഷ്ണ അമ്മച്ചിയായി കെ.പി.എ.സി.ലളിത ഡോ. സുമിത്രയായി ഗൗരി നന്ദ ശ്രുതിയുടെ സുഹൃത്തായ സാമായി ഗണപതി എസ്. പൊതുവാൾ സന്തോഷ് (സന്തോഷം) ആയി രാജശേഖരൻ ബാബു അന്നൂർ എസ്ഐ ജീവന്ദനായി മേഘനാഥൻ നെൽസണായി കൈലാഷ് ബാപ്പുട്ടിയായി കലാഭവൻ ഹനീഫ് ജെന്നിഫർ ആന്റണി അവലംബങ്ങൾ ബാഹ്യ ലിങ്കുകൾ അങ്കിൾ ഇന്റർനെറ്റ് മൂവി ഡാറ്റാബേസിൽ
അങ്കിൾ ബൺ ഇംഗ്ലീഷ് വിലാസം https://ml.wikipedia.org/wiki/Uncle_Bun
ഭദ്രന്റെ സംവിധാനത്തിൽ മോഹൻലാൽ നായകനായി 1991-ൽ പുറത്തിറങ്ങിയ ഒരു മലയാളചലച്ചിത്രമാണ് അങ്കിൾ ബൺ .
താരം വേഷം 1 മോഹൻലാൽ ചാർളി ചാക്കോ 2 ഖുശ്ബു ഗീത കൃഷ്ണൻ 3 നെടുമുടി വേണു ജയിംസ്കുട്ടി ചാക്കോ 4 ചാർമിള റോസി 5 ഫിലോമിന ഗ്ലോറിയ തെരേത്തി 6 ശാന്തകുമാരി ഒരു സഹോദരി 7 സുകുമാരി ഒരു സഹോദരി 8 മാള അരവിന്ദൻ മത്തായി 9 ശങ്കരാടി ഇട്ടിയച്ചൻ 10 രേശ്മ ആശ ജയിംസ്
പഴവിള രമേശൻ രചിച്ച ഗാനങ്ങൾക്ക് രവീന്ദ്രൻ സംഗീതം നൽകിയിയിരിക്കുന്നു.
വരി ഗാനം ആലാപനം 1 അമ്പിളിക്കലയൊരു കെ.ജെ. യേശുദാസ് 2 ഡോണ്ട് ഡ്രൈവ് മീ മാഡ് കെ.ജെ. യേശുദാസ് , ശുഭ 3 ഇടയരാഗ കെ.ജെ. യേശുദാസ് , കെ.എസ്. ചിത്ര 4 കുറുക്കുത്തിക്കണ്ണുള്ള കെ.ജെ. യേശുദാസ് അവലംബം പുറത്തേക്കുള്ള കണ്ണികൾ അങ്കിൾ ബൺ ഇന്റർനെറ്റ് മൂവി ഡാറ്റാബേസിൽ
അങ്കൂൺ, അലാസ്ക
അങ്കൂൺ ( Tlingit : Aangoon ) അഡ്മിറാൽറ്റി ദ്വീപിൽ സ്ഥിതി ചെയ്യുന്ന ഹൂനാ-അങ്കൂൺ സെൻസസ്‍ മേഖലയിലുള്ള യു.എസ്. സംസ്ഥാനമായ അലാസ്കയിലെ ഒരു പട്ടണമാണ്.
2000 ലെ സെൻസസ് അനുസിരിച്ച് ഈ ചെറുപട്ടണത്തില ജനസംഖ്യ 572 ആണ്.
2010 ലെ സെൻസസിൽ ജനസംഖ്യ 459 ആയി കുറഞ്ഞു.
അങ്കിത് ഫാദിയ ഇംഗ്ലീഷ് വിലാസം https://ml.wikipedia.org/wiki/Ankit_Fadia
പ്രശസ്തനായ ഒരു കമ്പ്യൂട്ടർ സുരക്ഷാവിദഗ്ദ്ധനാണ് അങ്കിത് ഫാദിയ .
കമ്പ്യൂട്ടർ സുരക്ഷയെക്കുറിച്ചുള്ള നിരവധി ആധികാരിക ഗ്രന്ഥങ്ങൾ ഇദ്ദേഹത്തിന്റേതായിട്ടുണ്ട്.
ഒരു സെക്യൂരിറ്റി ചാർലറ്റനായിട്ടാണ് അദ്ദേഹത്തെ കണക്കാക്കുന്നത്.
ഒഎസും നെറ്റ്‌വർക്കിംഗ് നുറുങ്ങുകളും തന്ത്രങ്ങളും പ്രോക്‌സി വെബ്‌സൈറ്റുകളും ഉൾപ്പെടുന്നതാണ് അദ്ദേഹത്തിന്റെ വർക്കുകൾ.
അദ്ദേഹത്തിന്റെ നേട്ടങ്ങളെക്കുറിച്ചുള്ള അദ്ദേഹത്തിന്റെ നിരവധി അവകാശവാദങ്ങളെക്കുറിച്ച് സുരക്ഷാ വ്യവസായത്തിലെ മറ്റുള്ളവർ തർക്കമുന്നയിച്ചു, കൂടാതെ 2012 ലെ ഡെഫ് കോൺ(DEF CON) 20-ൽ "സെക്യൂരിറ്റി ചാർലാറ്റൻ ഓഫ് ദ ഇയർ" അവാർഡ് നൽകി അദ്ദേഹത്തെ പരിഹസിച്ചു.
Attrition.org അദ്ദേഹത്തിന്റെ ക്ലെയിം ക്രെഡൻഷ്യലുകൾ അവലോകനം ചെയ്യുകയും അവരുടെ സെക്യൂരിറ്റി ചാർലാറ്റൻസ് ലിസ്റ്റിൽ ഉൾപ്പെടുത്തുകയും ചെയ്തു, അദ്ദേഹത്തിന്റെ മാർക്കറ്റിംഗ് പ്രസ്താവനകളുടെ ആധികാരികതയെ ചോദ്യം ചെയ്തു.
അദ്ദേഹത്തിന്റെ കൃതികളിൽ കോപ്പിയടി ആരോപിച്ചു.
ഹാക്കിംഗ് നേട്ടങ്ങളെക്കുറിച്ചുള്ള അദ്ദേഹത്തിന്റെ അവകാശവാദങ്ങൾ മൂലം പിന്നീട് പല മാസികകളും അദ്ദേഹത്തെ അപമാനിക്കുന്നിതിനിടയാക്കി.
ന്യൂ ഡെൽഹിയിലെ ഡെൽഹി പബ്ലിക് സ്കൂളിൽ നിന്നും പ്രാഥമിക വിദ്യാഭ്യാസം നേടി.
പത്താം വയസ്സിൽ, മാതാപിതാക്കൾ അദ്ദേഹത്തിന് ഒരു കമ്പ്യൂട്ടർ സമ്മാനിച്ചു, ഒരു വർഷം വീഡിയോ ഗെയിമുകൾ കളിച്ചതിന് ശേഷം ഈ വിഷയത്തെക്കുറിച്ചുള്ള ഒരു പത്രവാർത്ത വായിച്ചപ്പോഴാണ് ഹാക്കിംഗിൽ താൽപ്പര്യം തോന്നിയതെന്ന് അദ്ദേഹം പറയുന്നു.
താമസിയാതെ അദ്ദേഹം ഒരു വെബ്‌സൈറ്റ് hackingtruths.box.sk ആരംഭിച്ചു, അവിടെ അദ്ദേഹം ഹാക്കിംഗ് ട്യൂട്ടോറിയലുകൾ എഴുതി, അത് ധാരാളം വായനക്കാരെ നേടുകയും ഒരു പുസ്തകം എഴുതാൻ അദ്ദേഹത്തെ പ്രോത്സാഹിപ്പിക്കുകയും ചെയ്തു.
ഈ പുസ്തകത്തിന് ഇന്ത്യയിൽ അനുകൂലമായ പ്രതികരണങ്ങൾ ലഭിച്ചു, ഫാദിയയെ രാജ്യത്ത് ജനപ്രിയയാക്കുകയും അദ്ദേഹത്തിന്റെ ഹോബിയെ ഒരു മുഴുവൻ സമയ തൊഴിലാക്കി മാറ്റുകയും ചെയ്തു.
എന്നിരുന്നാലും, അദ്ദേഹത്തിനെതിരെ കോപ്പിയടി ആരോപണം ഉയർന്നു.
പ്രസിദ്ധീകരിച്ച പുസ്തകങ്ങൾ അൺ ഒഫീഷ്യൽ ഗൈഡ് റ്റു എത്തിക്കൽ ഹാക്കിംഗ് (Unofficial guide to ethical hacking) നെറ്റ്വർക്ക് സെക്യൂരിറ്റി:എ ഹാക്കേർസ് പെർസ്പെക്റ്റീവ് (Network security:A hackers perspective) ടിപ്സ് ആന്റ് ട്രിക്സ് ഓൺ ലിനക്സ് (Tips and tricks on Linus) ആൻ എത്തിക്കൽ ഹാക്കിംഗ് ഗൈഡ് റ്റു കോർപ്പറേറ്റ് സെക്യൂരിറ്റി (An ethiccal hacking guide to coporate security) ആൻ എത്തിക്കൽ ഗൈഡ് റ്റു ഹാക്കിംഗ് മൊബൈൽ ഫോൺസ് (An ethical guide to hacking mobile phones) വിൻഡോസ് ഹാക്കിംഗ് (Windows hacking) ഇമെയിൽ ഹാക്കിംഗ് (Email hacking) പുറമെ നിന്നുള്ള കണ്ണികൾ ഔദ്യോഗിക വെബ്‌സൈറ്റ് അവലംബം
അങ്കിൾ ടോംസ് ക്യാബിൻ ഇംഗ്ലീഷ് വിലാസം https://ml.wikipedia.org/wiki/Uncle_Tom%27s_Cabin
ഹാരിയറ്റ് ബീച്ചർ സ്റ്റോ (ജീവിതകാലം: 1811-96) എന്ന അമേരിക്കൻ എഴുത്തുകാരിയുടെ വിഖ്യാതമായ നോവലാണ് അങ്കിൾ ടോംസ് ക്യാബിൻ .
അങ്കിൾ ടോം എന്ന നീഗ്രോ അടിമയെ മുഖ്യകഥാപാത്രമാക്കി രചിച്ചിട്ടുള്ള ഈ നോവൽ അമേരിക്കൻ ഐക്യനാടുകളിൽ , പ്രത്യേകിച്ച് തെക്കൻ സംസ്ഥാനങ്ങളിൽ നിലവിലിരുന്ന അടിമത്തവ്യവസ്ഥയുടെ തുറന്നുകാട്ടലും നിശിതവിമർശനവുമാണ്.
ആദ്യം 1850-ൽ ഇത് ദ നാഷനൽ ഇറാ (The National Era) എന്ന മാസികയിൽ ഖണ്ഡശഃ പ്രസിദ്ധീകരിക്കപ്പെട്ടു.
രണ്ടു കൊല്ലം കഴിഞ്ഞ് പുസ്തകരൂപത്തിൽ പുറത്തിറക്കിയപ്പോൾ അതിനു ലഭിച്ച പ്രചാരം അസാധാരണമായിരുന്നു.
ഒട്ടേറെ ഭാഷകളിലേക്ക് ഇതു വിവർത്തനം ചെയ്യപ്പെട്ടു.
ഈ നോവലിന്റെ നാടകീയ ഭാഷ്യത്തിനും വൻപിച്ച പ്രചാരം ലഭിച്ചു.
മുന്തിയ സാഹിത്യപ്രതിഭയോ കാലാമേന്മയോ പ്രതിഫലിപ്പിക്കാത്ത കേവലം സെന്റിമെന്റൽ റൊമാൻസ് ആയിരുന്നിട്ടും രചനാകാലത്തും പിന്നീടും അങ്കിൾ ടോമിന്റെ ക്യാബിൻ അസാമാന്യമായ ജനപ്രീതി നേടി.
സാഹിത്യനിരൂപരേയും സാമൂഹ്യചരിത്രകാരന്മാരേയും വശംകെടുത്തുകയും അമ്പരപ്പിക്കുകയും ചെയ്ത കൃതി എന്ന് ഇതു വിശേഷിപ്പിക്കപ്പെട്ടിട്ടുണ്ട്.
ഐക്യനാടുകളിലെ ആഭ്യന്തരയുദ്ധത്തിന്റെ തുടക്കത്തിനു പത്തു വർഷം മുൻപു വെളിച്ചം കണ്ട ഈ കൃതി അടിമവ്യവസ്ഥക്കെതിരായി പൊതുജനാഭിപ്രായം രൂപീകരിച്ച്  യുദ്ധത്തിനു വഴിയൊരുക്കുന്നതിൽ  വലിയ പങ്കുവഹിച്ചു.
എങ്കിലും യുദ്ധത്തിന്റെ വരവിൽ അതിന്റെ പങ്ക് എത്രമാത്രമുണ്ടായിരുന്നു എന്നതിൽ അഭിപ്രായസമ്മതിയില്ല.